**Татар телендә урта гомуми белем бирү мәктәбенең**

**6 нчы сыйныфында укучы татар балалары өчен**

**татар теленнән үткәрелә торган район олимпиадасы биремнәре**

**(2016/2017 нче уку елы)**

**максималь балл - 65**

**үткәрү вакыты- 90 минут**

**I. Тестлардан берәр дөрес җавапны билгеләгез.**

1. *Кулъяулык* сүзенә дөрес транскрипция ясалган рәтне билгеләгез. ***(2 балл)***

а) [кулъяулык];

ә) [къуляулыкъ];

б) [къулйаулыкъ];

в) [къулйаwлыкъ].

2. Алфавит тәртибендә язылган сүзләр рәтен билгеләгез. ***(2 балл)***

а) тукран, урман, хата, циркуль;

ә) Ләйлә, кавын, җимеш, Миләүшә;

б) алмагач, Вәсилә, юкә, миләш;

в) итек, каләм, Уфа, авыл.

3. Басымы дөрес күрсәтелгән сүзне билгеләгез. ***(2 балл)***

а) ниш-лә-гән-нә′р;

ә) ниш-лә-гә′н-нәр;

б) ниш-лә′-гән-нәр;

в) ни′ш-лә-гән-нәр;

4. Бирелгән фразеологик әйтелмәнең мәгънәсен билгеләгез. ***(2 балл)***

***Керфек какмау***

а) уйлау;

ә) курыкмау;

б) бер дә йокламау;

в) риза булмау.

5. Гомумхалык сүзләренә дөрес аңлатма күрсәтелгән рәтне билгеләгез. ***(2 балл)***

а) билгеле бер территориядә яшәүче халыкның теле;

ә) барлык кешеләр өчен дә аңлаешлы һәм иң кирәкле, әһәмиятле сүзләр;

б) аерым һөнәр ияләре тарафыннан гына кулланыла торган сүзләр;

в) ниндидер бер төшенчәгә беркетелгән һәм үз өлкәсендә бердәнбер мәгънәгә ия булган сүзләр.

6. Ясалма исемнәрдән генә торган рәтне билгеләгез. ***(2 балл)***

а) карак, ачкыч, көрәк, хатын-кыз;

ә) балык, байлык, җир-күк, РФ;

б) ата-ана, яхшылык, Илсөяр, бал корты;

в) балта, Сабантуй, кулъяулык, Кабан күле.

7. Исемгә хас үзенчәлекләр дөрес күрсәтелгән рәтне билгеләгез. ***(2 балл)***

а) ялгызлык һәм уртаклык, берлек һәм күплек санда була;

ә) ялгызлык һәм уртаклык, берлек һәм күплек санда була; килеш белән төрләнә;

б) ялгызлык һәм уртаклык, берлек һәм күплек санда, тамыр һәм ясалма була, килеш һәм тартым белән төрләнә;

в) ялгызлык һәм уртаклык, берлек һәм күплек санда, тамыр һәм ясалма, җанлы һәм җансыз була, килеш һәм тартым белән төрләнә.

8. Сыйфатлардан гына торган рәтне билгеләгез. ***(2 балл)***

а) кыю, матур, Гүзәл, без;

ә) авыл, гүзәл, биш, укый;

б) сөйкемле, усал, тыйнак, көчле;

в) алты, уңган, шәһәр, яза.

9. Калын хәрефләр белән бирелгән сүзгә дөрес морфологик анализ ясалган рәтне билгеләгез. ***(2 балл)***

*Яманга барма,* ***яхшыдан*** *калма.* (Мәкаль)

а) уртаклык исем, тамыр, берлек санда, чыгыш килешендә, тартым белән төрләнмәгән;

ә) уртаклык исем, ясалма, берлек санда, чыгыш килешендә, тартым белән төрләнмәгән;

б) асыл сыйфат, тамыр, гади дәрәҗәдә, сыйфатланмышы – *калма* сүзе;

в) исемләшкән сыйфат, берлек санда, тартым белән төрләнмәгән, чыгыш килешендә.

10. Вакыт рәвеше кулланылган җөмләне билгеләгез. ***(2 балл)***

а) Ун бармак белән тотынмаган эш ун елга калыр. (Мәкаль);

ә) Төнге эштән көндезге эш кача. (Мәкаль);

б) Бүгенге эшен иртәгәгә калдырган кешенең эше һич бетмәс. (Мәкаль);

в) Кеше сүзе күп булыр, алдыңа кара да эшең белән бул. (Мәкаль).

11. Кулланылган саннарның төркемчәләре дөрес күрсәтелгән рәтне билгеләгез. ***(2 балл)***

*Белгәнгә унике, белмәгәнгә утыз ике.* (Мәкаль)

а) *унике* – кушма сан, *утыз ике* – парлы сан;

ә) *унике* – тамыр сан, *утыз ике* – кушма сан;

б) *унике* – кушма сан, *утыз ике* – тезмә сан;

в) *унике* – тамыр сан, *утыз ике* – тезмә сан.

12. Хикәя фигыльләрдән генә торган рәтне билгеләгез. ***(2 балл)***

а) шалтырат, сөртте, бикли, уянып;

ә) кайта, китәчәк, укыр, сөйләде;

б) кит, бас, ашаса, белер;

в) утырыгыз, утырталар, кис, тегә.

13. Җөмләнең төрен билгеләгез. ***(2 балл)***

*Илдә, дәүләт кулында икмәк җитәрлек булмаса, халык тук, бөтен яши алыр идеме?* (Ә.Еники)

а) сорау;

ә) тойгылы;

б) боерык;

в) хикәя.

14. Хәл кулланылган җөмләне билгеләгез. ***(2 балл)***

а) Кыюлык – бәхет. (Мәкаль);

ә) Бала күргәнен эшләр. (Мәкаль);

б) Татлы тел тимер капканы ачар. (Мәкаль);

в) Бәхетне юлдан эзләмә, белемнән эзлә. (Мәкаль).

15. Тәмамлык кулланылган җөмләне билгеләгез. ***(2 балл)***

а) Эшнең боткасы тәмле. (Мәкаль);

ә) Эшләгән тимер тутыкмый. (Мәкаль);

б) Яратмаган эш авыр була. (Мәкаль);

в) Эшлегә көн җитми. (Мәкаль).

**II. Башыгызны эшләтегез.**

Сүзләргә тартык авазларны белдерә торган хәрефләрне өстәп, мәкальне языгыз. (Ике нокта урынына бер хәреф туры килә!) ***(5 балл)***

А..Ы....А.. ..Е.. Э....Е И..Е Э....Ә.. .

**III. Теоретик бирем.**

Татар орфографиясенең принциплары турында языгыз. Фикерләрегезне мисаллар ярдәмендә дәлилләгез. ***(10 балл)***

**IV. Гамәли-иҗади бирем.**

*Әнкәм йорты – алтын бишек.*(Мәкаль)

1. *Әнкәм* сүзенә фонетик анализ ясагыз. ***(5 балл)***

2. *Алтын* сүзенә лексик анализ ясагыз. ***(3 балл)***

3. *Бишек* сүзен тартым белән төрләндереп языгыз. ***(3 балл)***

4. Җөмләнең баш кисәкләрен билгеләгез. ***(2 балл)***

5. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. ***(7 балл)***